રાજને જણાવ્યું કે 25 વર્ષ સુધી પ્રત્યેક વર્ષે સાત ટકાનો વિકાસ દર ઘણો મજબૂત છે, પરંતુ એક રીતે હિન્દુ રેટ ઓફ ગ્રોથ જેવો છે, જેમાં પહેલા 3.5 ટકા માટે ઉપયોગમાં લેવાતો હતો. આઝાદી મળ્યા બાદ દેશના અર્થતંત્ર માટે હિન્દુ રેટ ઓફ ગ્રોથનો ઉપયોગ કરાતો હતો, જેનો અર્થ ઘણો નબળો રેટ ઓફ ગ્રોથ થતો હતો. વાસ્તવમાં સાત ટકાનો વૃદ્ધિ દર એ લોકો માટે પુરતો નથી જે સર્વિસ સેક્ટરમાં આવે છે અને તેમને રોજગારી આપવાની જરૂરત છે. એટલા માટે આપણે વધુ વૃદ્ધિ દરની જરૂર છે અને વર્તમાન સ્તરથી સંતુષ્ટ ના થઈ શકીએ તેમ રાજને વધુમાં જણાવ્યું હતું.